Official Journal L 236 , 23/09/2003 P. 0931 - 0933



Prótacal Uimh. 1 maidir le leasuithe ar Reacht an Bhainc Eorpaigh Infheistíochta CUID A hAON LEASUITHE AR REACHT AN BHAINC EORPAIGH INFHEISTÍOCHTA Airteagal 1 Déantar an Prótacal ar Reacht an Bhainc Eorpaigh Infheistíochta a leasú mar a leanas: - Cuirtear na téacsanna seo a leanas in ionad Airteagail 3, 4 (1) — an chéad fhomhír, 11(2) — na céad, dara agus tríú fomhíreanna, 12(2) agus 13(1) — an chéad fhomhír; - cuirtear ceathrú fomhír nua isteach i ndiaidh an tríú fomhír d'Airteagal 11(2); "Airteagal 3 I gcomhréir le hAirteagal 266 den Chonradh seo, is comhaltaí den Bhanc: - Ríocht na Beilge, - Poblacht na Seice, - íocht na Danmhairge, - Poblacht Chónaidhme na Gearmáine, - Poblacht na hEastóine, - an Phoblacht Heilléanach, - Ríocht na Spáinne, - Poblacht na Fraince, - Éire, - Poblacht na hIodáile, - Poblacht na Cipire, - Poblacht na Laitvia, - Poblacht na Liotuáine, - Ard-Diúcacht Lucsamburg, - Poblacht na hUngáire, - Poblacht Mhálta, - Ríocht na hÍsiltíre, - Poblacht na hOstaire, - Poblacht na Polainne, - Poblacht na Portaingéile, - Poblacht na Slóivéine, - Poblacht na Slóvaice, - Poblacht na Fionlainne, - Ríocht na Sualainne, - Ríocht Aontaithe na Breataine Móire agus Thuaisceart Éireann" Airteagal 4(1), an chéad fhomhír "1. Is é is caipiteal don Bhanc EUR 163727670000 , arna shuibscríobh ag na Ballstáit mar a leanas [1] : An Ghearmáin | 26649532500 | An Fhrainc | 26649532500 | An Iodáil | 26649532500 | An Ríocht Aontaithe | 26649532500 | An Spáinn | 15989719500 | An Bheilg | 7387065000 | An Ísiltír | 7387065000 | An tSualainn | 4900585500 | An Danmhairg | 3740283000 | An Ostair | 3666973500 | An Pholainn | 3635030500 | An Fhionlainn | 2106816000 | An Ghréig | 2003725500 | An Phortaingéil | 1291287000 | Poblacht na Seice | 1212590000 | An Ungáir | 1121583000 | Éire | 935070000 | An tSlóvaic | 408489500 | An tSlóivéin | 379429000 | An Liotuáin | 250852000 | Lucsamburg | 187015500 | An Chipir | 180747000 | An Laitvia | 156192500 | An Eastóin | 115172000 | Málta | 73849000" | Airteagal 11(2), na chéad, dara agus tríú fomhíreanna "2. Sé stiúrthóir is fiche agus sé mhalartach déag a bheidh ar an mBord Stiúrthóirí. Déanfaidh an Bord Gobharnóirí na Stiúrthóirí a cheapadh go ceann cúig bliana, stiúrthóir amháin arna ainmniú ag gach Ballstát, agus stiúrthóir amháin arna ainmniú ag an gCoimisiún. Déanfaidh an Bord Gobharnóirí na malartaigh a cheapadh go ceann cúig bliana mar a thaispeántar thíos: - dhá mhalartach arna n-ainmniú ag Poblacht Chónaidhme na Gearmáine, - dhá mhalartach arna n-ainmniú ag Poblacht na Fraince, - dhá mhalartach arna n-ainmniú ag Poblacht na hIodáile, - dhá mhalartach arna n-ainmniú ag Ríocht Aontaithe na Breataine Móire agus Thuaisceart Éireann, - malartach amháin arna ainmniú de thoil a chéile ag Ríocht na Spáinne agus ag Poblacht na Portaingéile, - malartach amháin arna ainmniú de thoil a chéile ag Ríocht na Beilge, Ard-Diúcacht Lucsamburg agus ag Ríocht na hÍsiltíre, - malartach amháin arna ainmniú de thoil a chéile ag Ríocht na Danmhairge, ag an bPoblacht Heilléanach agus ag Éirinn, - malartach amháin arna ainmniú de thoil a chéile ag Poblacht na hOstaire, ag Poblacht na Fionlainne agus ag Ríocht na Sualainne, - triúr malartach arna n-ainmniú de thoil a chéile ag Poblacht na Seice, Poblacht na hEastóine, Poblacht na Cipire, Poblacht na Laitvia, Poblacht na Liotuáine, Poblacht na hUngáire, Poblacht Mhálta, Poblacht na Polainne, Poblacht na Slóivéine agus Poblacht na Slóvaice, - malartach amháin arna ainmniú ag an gCoimisiún." Tá Airteagal 11(2), ceathrú fomhír le cur isteach " Comhthoghfaidh an Bord Stiúrthóirí seisear saineolaithe gan ceart vótála: triúr mar chomhaltaí agus triúr mar mhalartaigh. " Airteagal 12(2) "2. Mura bhforáiltear a mhalairt sa Reacht seo, is trí thromlach trian ar a laghad dá chomhaltaí atá i dteideal vótáil agus iad in ionannas le caoga faoin gcéad ar a laghad den chaipiteal suibscríofa a dhéanfaidh an Bord Stiúrthóirí cinntí. Do thromlach cáilithe is gá ocht vóta dhéag ina fhabhar agus seasca a hocht faoin gcéad den chaipiteal suibscríofa. Leagfar síos i rialacha nós imeachta an Bhainc an córam is gá chun gur bailí iad cinntí an Bhord Stiúrthóirí." Airteagal 13(1), an chéad fhomhír "1. Beidh ar an gCoiste Bainistíochta Uachtarán agus ochtar Leas-Uachtarán arna gceapadh ag an mBord Gobharnóirí go ceann tréimhse sé bliana ar thogra ón mBord Stiúrthóirí. Féadfar na ceapacháin sin a athnuachan." CUID A DÓ FORÁLACHA IDIRTHRÉIMHSEACHA Airteagal 2 Íocfaidh Ríocht na Spáinne EUR 309686775 mar scair den chaipiteal íoctha don mhéadú ina caipiteal suibscríofa. Íocfar an ranníocaíocht sin in ocht dtráthchuid chomhionann a bheidh dlite ar 30/09/2004, 30/09/2005, 30/09/2006, 31/03/2007, 30/09/2007, 31/03/2008, 30/09/2008 agus 31/03/2009 [2]. Ranníocfaidh Ríocht na Spáinne in ocht dtráthchuid chomhionann a bheidh dlite ar na dátaí dá dtagraítear thuas leis na cúlchistí agus na soláthairtí is coibhéiseach le cúlchistí, agus freisin leis an méid atá le leithreasú fós do na cúlchistí agus soláthairtí, a chuimsíonn iarmhéid an chuntais sochair agus dochair, arna mbunú ag deireadh na míosa roimh an aontachas, mar atá iontráilte i gclár comhardaithe an Bhainc, i méideanna a fhreagraíonn do 4,1292 % de na cúlchistí agus soláthairtí. Airteagal 3 Amhail ó dháta an aontachais, íocfaidh na Ballstáit nua na méideanna seo a leanas a fhreagraíonn dá scair den chaipiteal íoctha don chaipiteal suibscríofa mar atá sé sainithe in Airteagal 4 den Reacht [3]. An Pholainn | EUR 181751525 | Poblacht na Seice | EUR 60629500 | An Ungáir | EUR 56079150 | An tSlóvaic | EUR 20424475 | An tSlóivéin | EUR 18971450 | An Liotuáin | EUR 12542600 | An Chipir | EUR 9037350 | An Laitvia | EUR 7809625 | An Eastóin | EUR 5758600 | Málta | EUR 3692450 | Íocfar na ranníocaíochtaí sin in ocht dtráthchodanna chomhionanna a bheidh dlite ar 30/09/2004, 30/09/2005, 30/09/2006, 31/03/2007, 30/09/2007, 31/03/2008, 30/09/2008 agus 31/03/2009 [4]. Airteagal 4 Ranníocfaidh na Ballstáit nua in ocht dtráthchodanna chomhionanna a bheidh dlite ar na dátaí dá dtagraítear in Airteagal 3, do na cúlchistí agus do na soláthairtí is coibhéiseach le cúlchistí, mar aon leis an méid atá le leithreasú fós do na cúlchistí agus soláthairtí, a chuimsíonn iarmhéid an chuntais sochair agus dochair, arna mbunú ag deireadh na míosa roimh an aontachas, mar atá sé iontráilte i gclár comhardaithe an Bhainc, i méideanna a fhreagraíonn do na céatadáin seo a leanas de na cúlchistí agus soláthairtí [5]: An Pholainn | 2,4234 % | Poblacht na Seice | 0,8084 % | An Ungáir | 0,7477 % | An tSlóvaic | 0,2723 % | An tSlóivéin | 0,2530 % | An Liotuáin | 0,1672 % | An Chipir | 0,1205 % | An Laitvia | 0,1041 % | An Eastóin | 0,0768 % | Málta | 0,0492 % | Airteagal 5 An caipiteal agus na híocaíochtaí dá bhforáiltear in Airteagail 2, 3 agus 4 den Phrótacal seo, íocfaidh Ríocht na Spáinne agus na Ballstáit nua isteach iad in airgead tirim in euro ach amháin i gcás maolú arna chinneadh d'aon toil ag an mBord Gobharnóirí. Airteagal 6 1. Amhail ón aontachas, ceapfaidh an Bord Gobharnóirí stiúrthóir do gach ceann de na Ballstáit nua, maille le stiúrthóirí malartacha mar, atá sonraithe in Airteagal 11(2) den Reacht. 2. Rachaidh téarma oifige na stiúrthóirí agus na stiúrthóirí malartacha arna gceapadh amhlaidh in éag ag deireadh chruinniú bliantúil an Bhord Gobharnóirí ag a scrúdófar tuarascáil bhliantúil na bliana airgeadais 2007. 3. Amhail ón aontachas, comhthoghfaidh an Bord Gobharnóirí na saineolaithe agus na saineolaithe malartacha. [1] Is táscach iad na figiúirí do na Ballstáit nua agus tá siad bunaithe ar réamhaisnéis na sonraí do 2002 arna foilsiú ag Eurostat (New Cronos). [2] Tá na dátaí sin bunaithe ar an toimhde go mbeidh aontachas na mBallstát nua ann iarbhír dhá mhí roimh 30/09/2004 ar a dhéanaí. [3] Is táscach iad na figiúirí do na Ballstáit nua agus tá siad bunaithe ar réamhaisnéis na sonraí do 2002 arna foilsiú ag Eurostat (New Cronos). [4] Tá na dátaí sin bunaithe ar an toimhde go mbeidh aontachas na mBallstát nua ann iarbhír dhá mhí roimh 30/09/2004 ar a dhéanaí. [5] Is táscach iad na figiúirí do na Ballstáit nua agus tá siad bunaithe ar réamhaisnéis na sonraí do 2002 arna foilsiú ag Eurostat (New Cronos). --------------------------------------------------